Simon Yates

Simon Yates (s. 7. elokuuta 1992 Bury) on englantilainen rata- ja maantiepyöräilijä. Hän aloitti maantiepyöräilyn ammattilaisuransa Orica- GreenEDGE-tallissa 2014, ja edusti samaa joukkuetta, nimeltään sittemmin Team Jayco-AlUla, vuoteeen 2024 saakka. Kaudesta 2025 alkaen hän on ajanut Team Visma–Lease a Bike -joukkueessa. Myös hänen kaksoisveljensä Adam Yates on maantiepyöräilijä. Simon Yates voitti ratapyöräilyssä Daniel McLayn kanssa junioreiden pariajon (eli madisonin) maailmanmestaruuden 2010. Hän voitti miesten maailmanmestaruuden pisteajossa Minskissä 2013 ennen espanjalaista Eloy Teruelia. Yates jäi kiinni astmalääke terbutaliinin käytöstä Pariisi–Nizza-ajossa maaliskuussa 2016. Kansainvälinen pyöräilyliitto antoi hänelle neljän kuukauden kilpailukiellon "tahattomasta dopingrikkomuksesta". Yates siirtyi Italian ympäriajon 2018 johtoon sijoituttuaan kuudennella etapilla toiseksi. Hän voitti kilpailun yhdeksännen, 11. ja 15. etapin. Hän putosi kokonaiskilpailun kärjestä 19. etapilla, jolla hävisi Chris Froomelle lähes 40 minuuttia. Hän sijoittui lopulta 21:nneksi. Saman vuoden Espanjan ympäriajossa hän johti kokonaiskilpailua etappien 9–11 jälkeen sekä uudelleen voitettuaan 14. etapin. Hän voitti kilpailun lopulta minuutin ja 46 sekunnin erolla Enric Masiin. Hän voitti UCI World Tourin kokonaiskilpailun 2018. Vuoden 2021 Italian ympäriajossa hän oli kolmas ja voitti Alpe di Meraan pättyneen 19. etapin. Italian ympäriajossa 2022 hän voitti Budapestissa aika- ajona ajetun toisen etapin sekä Torinoon päättyneen 14. etapin. == Saavutuksia == Lähteet: Cyclingbase, Cycling Archives, Pro Cycling Stats === Ratapyöräily === ;2010 :Junioreiden MM-kilpailut, pariajossa kultaa, joukkuetakaa-ajossa hopeaa ;2012 :Pariajon Britannian-mestaruus ;2013 :MM-kilpailut, pisteajossa kultaa === Maantiepyöräily === ;2011 :Tour de l'Avenir, 6. etapin voitto ;2013 :An Post Rás, nuorten kilpailun voitto :Tour de l'Avenir, 5. ja 6. etapin voitto :Britannian ympäriajo, kokonaiskilpailussa kolmas, nuorten kilpailun ja 6. etapin voitto ;2014 :Slovenian ympäriajo, nuorten kilpailun voitto :Tour of Alberta, mäkikirikilpailun voitto ;2015 :Baskimaan ympäriajo, kokonaiskilpailussa viides :Tour de Romandie, kokonaiskilpailussa kuudes :Critérium du Dauphiné, kokonaiskilpailussa viides, nuorten kilpailun voitto ;2016 :Prueba Villafranca - Ordiziako Klasika, voitto :Espanjan ympäriajo, kokonaiskilpailussa kuudes, 6. etapin voitto ;2017 :Pariisi–Nizza, 6. etapin voitto :GP Miguel Indurain, voitto :Tour de Romandie, kokonaiskilpailussa toinen, 4. etapin voitto :Ranskan ympäriajo, kokonaiskilpailussa seitsemäs, nuorten kilpailun voitto ;2018 :Pariisi–Nizza, kokonaiskilpailussa toinen, 7. etapin voitto :Katalonian ympäriajo, kokonaiskilpailussa neljäs, 7. etapin voitto :Italian ympäriajo, mäkikirikilpailussa kolmas, 9., 11. ja 15. etapin voitto, 6. ja 14. etapilla toinen :Puolan ympäriajo, kokonaiskilpailussa toinen, 7. etapin voitto :Espanjan ympäriajo, kokonaiskilpailun ja yhdistelmäkilpailun sekä 14. etapin voitto, 19. etapilla toinen, 15. ja 20. etapilla kolmas :UCI World Tour, kokonaiskilpailun voitto ;2019 :Vuelta a Andalucia, mäkikirikilpailun ja 4. etapin voitto :Pariisi−Nizza, 5. etapin (aika-ajo) voitto :Italian ympäriajo, kokonaiskilpailussa kahdeksas, 1. etapilla (aika-ajo) ja 14. etapilla toinen, 15. etapilla kolmas :Ranskan ympäriajo, 12. ja 15. etapin voitto ;2020 :Puolan ympäriajo, kokonaiskilpailussa kolmas :Tirreno–Adriatico, kokonaiskilpailun ja 5. etapin voitto :Tour of the Alps, kokonaiskilpailun ja 2. etapin voitto ;2021 :Italian ympäriajo, kokonaiskilpailussa kolmas, 19. etapin voitto, 17. etapilla kolmas :Cro Race, mäkikirikilpailun voitto ;2022 :Pariisi–Nizza, kokonaiskilpailussa toinen, 8. etapin voitto :Vuelta Asturias, 1. etapin voitto :Italian ympäriajo, 2. etapin (aika-ajo) ja 14. etapin voitto :Prueba Villafranca - Ordiziako Klasika, voitto :Vuelta a Castilla y León, kokonaiskilpailun ja 2. etapin voitto :Clásica de San Sebastián, kuudes ;2023 :Tour Down Under, kokonaiskilpailussa toinen, 5. etapin voitto :Pariisi–Nizza, kokonaiskilpailussa neljäs :Ranskan ympäriajo, kokonaiskilpailussa neljäs, 1. ja 17. etapilla toinen :Grand Prix Cycliste de Montréal, kuudes :Giro dell'Emilia, kolmas :Lombardian ympäriajo, viides ;2024 :AlUla Tour, kokonaiskilpailun ja 5. etapin voitto :Ranskan ympäriajo, kokonaiskilpailussa 12:s, 17. etapilla toinen, 19. etapilla kolmas == Lähteet == Luokka:Englantilaiset maantiepyöräilijät Luokka:Englantilaiset ratapyöräilijät Luokka:Dopingrikkomuksesta tuomitut brittiläiset Luokka:Dopingrikkomuksesta tuomitut pyöräilijät Luokka:Vuonna 1992 syntyneet Luokka:Elävät henkilöt